পাঠ্যবইয়ের পড়া, পরীক্ষা, ক্লাস তো অনেক হলো! এবার হাতেকলমে ব্যবসা সম্পর্কে ধারণা পেতে প্যারামাউন্ট টেক্সটাইলের গাজীপুরের ফ্যাক্টরি কমপ্লেক্সে গিয়েছিলেন ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের (আইবিএ) প্রথম বর্ষের একদল শিক্ষার্থী। সবাই বিবিএ পড়ছেন। ‘ফাইন্যান্সিয়াল অ্যাকাউন্টিং টু’ কোর্সের ব্যবহারিক জ্ঞান অর্জনের জন্য শিল্প খাতে ‘গো ফর গ্রিন’ বা সবুজায়নের গুরুত্ব সম্পর্কে ধারণা পাওয়াই ছিল এই সফরের উদ্দেশ্য।